钦定古今图书集成/明伦汇编/官常典/第604卷 > 宋尧武
## 钦定古今图书集成/明伦汇编/官常典/第604卷 > 宋尧武

按《松江府志》：“尧武，字季鹰，御史瑮、工部瑛之从孙也。
隆庆戊辰进士，除知信阳州，改贰惠州。林道干者，拥
众数万，相小琉球三年，将谋夺其国，国人不从，乃复
航海。戊寅春，率舟师突至，将士皆哗。尧武登舟，以义
谕之，道干乃仰天而言曰：‘明公以德言绥我，逆之不
祥’。顾语健儿，简部中惠州女子十八人委之而去。母”
丧，服阕，补福州守，寻掌岭北道。晋参滇南分守金沧
姚关戍兵，阴怀异志，语之宪臬，弗信。未几，执别驾以
行。尧武勒土著合蛮兵截其归路，乃乞降。其渠有就
法者，巡按御史凄然曰：“早从参知，宁至是耶？”初，抚臣
李公材征缅甸捷还，忽讹言滥叙妇人级。御史访之，
尧武曰：“李公以道术自期，明公奈何”发大难，会有挑
之者，御史意遂决。露章上，天子震怒。缇骑逮抚臣，至
拟午门诳言律，人皆冤之。御史大悔曰：“吾不从参知
言。”遂至此。入朝贺万寿节，事竣告归。卒年六十五。有
八子。